बाढ़ के कारण चीन में 14 लोगों की मौत  
दक्षिण पश्चिम चीन में बाढ़ के कारण भारी नुकसान हुआ है। इस बाढ़ में अभी तक 14 लोगों की मौत हो चुकी है।
दक्षिण पश्चिम चीन में बाढ़ के कारण भारी नुकसान हुआ है। इस बाढ़ में अभी तक 14 लोगों की मौत हो चुकी है जबकि पचास से ज्यादा लोग लापता है। इसके अलावा कई महत्वपूर्ण सड़कों, पुलों और हजारों की संख्या में घरों और दफ्तरों को भी नुकसान पहुंचा है। अभी तक वॉग मो काउंटी इलाके से 45 हजार से ज्यादा लोगों को सुरक्षित निकाल लिया गया है लेकिन अभी करीब तीन हजार लोग अभी बाढ़ में फंसे हुए है।   इस बाढ़ में करीब 5500 हेक्टेयर से ज्यादा खेती की जमीन भी तबाह हुई है। सरकारी सूत्रों के मुताबिक इस बाढ़ के कारण इलाके की बिजली और टेलीफोन लाइनों को काट दिया गया है जिससे करीब 80 लाख लोगों की जिंदगी प्रभावति हुई है।